Publication: Magyar Közlöny
Issue: MK-2007-169 (Year: 2007, Number: 169)
Era: 2004-2010
Section: 76/2007. (VI. 12.) számú határozatában ezek megépítéséhez elviekben már hozzájárult.
Paragraph Index: 175

13. Szerzõdõ felek a jelen Megállapodásban foglaltak megtörténtének és végrehajtásának ellenõrzésére be kívánják vonni a Külügyminisztériumot. A jelen Megállapodás a Szerzõdõ felek közös megegyezése alapján írásban módosítható vagy változtatható. A jelen Megállapodás bármelyik Szerzõdõ fél által kezdeményezett bármilyen módosításáról, kiegészítésérõl, vagy az egyik Szerzõdõ fél által kezdeményezett megszüntetésérõl a Külügyminisztériumot elõzetesen tájékoztatni kell. Az Önkormányzat ezennel úgy nyilatkozik, hogy a jelen Megállapodást Szabályozási Tervének részévé teszi és vállalja, hogy a Szabályozási Terv bármilyen olyan módosítását, amely a jelen Megállapodásban foglaltakat bármilyen módon érintené, a jövõben csak a Külügyminisztériummal való elõzetes konzultációt követõen és jóváhagyásának birtokában tesz.

Source: https://magyarkozlony.hu/hivatalos-lapok/d2c1b827b0d73688b9fefa243f7b2ffb9ae86910/dokumentumok/eef9cb722f1463a35ca8b5e32ecb1f37f2ea5112/letoltes